Tamacahut tesselmad aṭas n temsirin, amzun akken d aɣerbaz amenzu yis-s i selmaden yimawlan, labeɛda deg tmetti tamensayt, dderya nsen. Tasaɛdit Yeḥyawi di tikti-agi, tenna-d deg tazwara n udlis-is i wumi tsemma Sebɛa n tmucuha, sebɛa wuḍan : « Tamacahut ur telli ara kan d allal n usedhu n warrac, nezmer ad d-nini mebla akukru d akken d tutlayt d idles d tejaddit d aɣerbaz acku nelmed-d seg-s timsirin n ddunit d yiwen n wallal yesnernayen allaɣ n ugrud »5